WHA ผนึก “จินป่าว” จ่อเซ็น MOU ซื้อที่ดินผุดโรงงานผลิตชิ้นส่วนอากาศยาน 1 ก.พ.นี้
WHA ผนึก “จินป่าว” จ่อเซ็น MOU ซื้อที่ดินผุดโรงงานผลิตชิ้นส่วนอากาศยาน 1 ก.พ.นี้
31 ม.ค. 2561

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA เปิดเผยว่า บริษัทเหมราชพัฒนาที่ดิน จำกัด (มหาชน) ซึ่งเป็นบริษัทในเครือของ WHA เตรียมจัดพิธีลงนามสัญญาซื้อขายที่ดินกับ บริษัท จินป่าว พรีซิชั่น อินดัสทรี่ จำกัด เพื่อสร้างโรงงานผลิตชิ้นส่วนอากาศยานของบริษัท จินป่าว พรีซิชั่น อินดัสทรี่ ในนิคมอุตสาหกรรมเหมราช ในวันพฤหัสบดีที่ 1ก.พ.2561 ณ โรงแรมเชอราตัน แกรนด์ สุขุมวิท ในเวลา 10.30-12.00 น.
โดยภายในงานมี นางสาวจรีพร จารุกรสกุล ประธานเจ้าหน้าที่บริหารกลุ่ม WHA พร้อมด้วย มร.เดวิด นาร์โคน ประธานเจ้าหน้าที่บริหารธุรกิจนิคมอุตสาหกรรมและการลงทุนต่างประเทศ บริษัทเหมราชพัฒนาที่ดิน จำกัด (มหาชน) และ มร.วิคเตอร์ จง กรรมการผู้จัดการ บริษัท จินป่าว พรีซิชั่น อินดัสทรี่ เข้าร่วมในพิธีลงนามดังกล่าว
อนึ่ง บริษัท จินป่าว พรีซิชั่น อินดัสทรี่ จำกัด เป็นผู้ผลิตชิ้นส่วนแม่พิมพ์ อะไหล่แม่พิมพ์ ชิ้นส่วนยานยนต์และเครื่องบิน และชิ้นส่วนอุปกรณ์อิเล็กทรอนิกส์ ทั้งนำเข้าและส่งออกชั้นนำของไทย
 